open-index/open-wikipedia-markdown huggingface dataset:
Mytologinen kohtaus

**Mytologinen kohtaus** eli **Panin myytti** on italialaisen Dosso Dossin öljyvärimaalaus noin vuodelta 1524.

Maalauksen oikealla puolella oleva mieshahmo on kreikkalaisen mytologian jumala Pan. Pan oli satyyri, jotka renessanssitaiteessa symboloivat himoa. Pan vietteli nymfejä panhuilulla, joka hänellä on maalauksessa kädessään. Etualalla oleva alaston nainen saattaa olla nymfi Ekho, joka hylkäsi Panin Narkissoksen vuoksi. Ryhmän keskellä oleva vanha nainen saattaa olla Ekhon suojelija Gaia. Hänen vieressään oleva nainen, jolla on vihreä puku ja punainen viitta, on tunnistamaton. Sitruspuiden ympärillä leijailee ryhmä erootteja, siivekkäitä rakkauden jumalia.

Joidenkin tulkintojen mukaan maalaus kuvaa tiettyä kohtausta jostakin yksittäisestä myytistä. Toisten mukaan taulu olisi mytologialla perusteltu syy maalata yleisluonteinen eroottinen kohtaus. Yksityiskohtaisesti kuvatut sitruspuut ja kukat ovat ehkä vetoamassa oppineen katsojan tieteen ja luonnon tuntemukseen. Maalaus saattaa olla taiteilijan yritys herättää katsojassa ajatuksia luonnosta, runoudesta ja taiteesta.

Dossi muokkasi maalausta huomattavasti tehdessään sitä. Alun perin hän peitti tunnistamattoman naisen maalaamalla maiseman hänen päälleen, mutta hahmo tuotiin esiin entisöinnissä 1800-luvulla. Röntgentutkimus on paljastanut maiseman alaosasta miehen alaosan, sitruspuusta roikkuvan haarniskan ja miekan, punakaapuisen naisen kädestä jousisoittimen ja vanhan naisen katseen suuntautuneen aiemmin alaspäin. Dossolla oli tapana korjata sommitelmiaan tällä tavoin, lisäten ja poistaen hahmoja ja muita maalauksen osia. Yli 20 senttimetriä taulun vasemmasta laidasta on jossain vaiheessa leikattu pois.

Brittiläiset Northamptonin markiisit omistivat maalauksen luultavasti 1800-luvun puolestavälistä alkaen. Markiisi myi teoksen J. Paul Getty Museumille Los Angelesiin vuonna 1983.

## Lähteet

## Aiheesta muualla

*
Fredriksbergin koulu

**Fredriksbergin koulu** (ruots. *Fredriksberg folkskola*) oli Siuntion ensimmäinen kansakoulu. Tämä ruotsinkielinen koulu aloitti toimintansa vuonna 1871 ja se sijaitsi aivan Siuntion kirkonkylän tuntumassa. Nykyisin koulurakennuksessa toimii Siuntion kotiseutumuseo.

## Historia
Siuntion kuntakokous otti vastaan ehdotuksen korkeamman kansakoulun ohjesäännöstä 12. joulukuuta 1870. Samalla kuntakokous päätti, että pastori Fredricssonilta ostetaan vuonna 1864 valmistunut Fredriksbergin huvila ulkorakennuksineen, joka sijaitsee Siuntion Pyhän Pietarin kirkon ja Siuntion pappilan välisen tien varrella. Koulurakennuksen hinnaksi tuli yhteensä 3 000 markkaa.

Kouluun palkattavan opettajan tuli olla käynyt Jyväskylän seminaarin ja osata ruotsin ja suomen kieltä. Fredriksbergin koulun ensimmäiseksi opettajaksi palkattiin vuonna 1847 syntynyt Oskar Dannholm. Kunta maksoi hänelle palkkaa 200 markkaa vuodessa ja työetuihin kuului myös asunto ja polttopuut. 

Fredriksbergin koulu aloitti toimintansa suunnitellusti 1. syyskuuta 1871. Vihkijäisjuhlassa piti puheen kappalainen Emil Telenius. Kouluun mahtui 28 oppilasta, mutta ensimmäisinä toimintavuosinaan kouluun ilmoittautuneiden määrä ei täyttänyt odotuksia. Oppilasmäärä ei noussut yli 18 oppilaaseen. Siuntiolaiset esittivät myös toiveita tyttökoulun perustamisesta, mutta kunta katsoi että tähän ei ollut varaa. Sen sijaan kunnalliskokous päätti 29. toukokuuta 1876, että myös tyttöjä alettiin ottaa Fredriksbergin kouluun. Opettaja Dannholmin vaimo opetti tytöille koulussa muun muassa käsitöitä. Dannholm kuitenkin erosi virastaan samana vuonna ja kevätlukukauden 1877 koulussa opetti sijainen.

Syksyllä 1877 opettajana aloitti Sofia Österberg, joka oli käynyt Tammisaaren seminaarin. Österberg opetti Fredriksbergin koulusssa neljä vuotta ja hänen jälkeensä opettajaksi valittiin Augusta Långström. Myös Långström päätyi opettamaan koulussa vain neljä vuotta ja häntä seurasti Victoria Boxström. Boxström opetti Fredriksbergin koulussa useita vuosikymmeniä ja hän on yksi siuntiolaisen kansakouluhistorian merkittävimmistä henkilöistä. Boxström toimi aktiivisesti eri kulttuuriyhdistyksissä ja Siuntion pitäjän kansakoulunopettajien järjestössä (ruots. *Sjundeå sockens folkskollärarkår*).

Fredriksbergin koulu lakkautettiin 1924, kun koulupiiri jaettiin Bäcksin ja Aiksoksen piireihin.

## Lähteet
Roikonjärvi

**Roikonjärvi** () on Suunujoen vesistöön kuuluva järvi Karjalan tasavallan Suojärven piirin Porajärven ja Mujejärven piirin Sukkajärven kunnissa. Sen pinta-ala on 25,1 neliökilometriä ja valuma-alueen laajuus 1&nbsp;485 neliökilometriä. Järveen virtaavat Suunujoki ja Tšeba. Se laskee jolman kautta Himolanjärveen. Kalalajeja ovat siika, muikku, hauki, särki, seipi, säyne, salakka, lahna ja ahven.

Roikonjärven ja Himolanjärven välisella kannaksella on sijainnut Roikonniemen kylä.

## Lähteet
Carsten Hansen

**Carsten Mogens Hansen** (s. 10. tammikuuta 1957 Odense) on tanskalainen LVI-asentaja ja sosiaalidemokraattisen puolueen poliitikko. Hän on istunut kansankäräjillä vuosina 1998–2015 ja toiminut Tanskan kaupunki-, asunto- ja maaseutuministerinä vuosina 2011–2015 sekä pohjoismaaministerinä vuosina 2014–2015.
## Lähteet

## Aiheesta muualla
* ''Carsten Hansen'' Tanskan kansankäräjien verkkosivuilla
Victor Gabriel Gilbert

**Victor Gabriel Gilbert** (13. helmikuuta 1847 Pariisi – 21. kesäkuuta 1933 / 1935)  oli ranskalainen taidemaalari. Hänet tunnetaan  Pariisia kuvaavista maalauksistaan joissa keskittyi erityisesti markkinanäkymiin kaupungin  halleilla  ja kaduilla.  

Puusepän pojaksi syntyneestä Gilbertistä piti tulla myös puuseppä, mutta jo varhain havaitut piirtäjän lahjat näyttivät tien toiseen ammattiin. Vanhemmilla ei ollut varaa kouluttaa poikaansa ja kolmetoistavuotiaana hän meni koristemaalarin oppipojaksi. Samaan aikaan hän kävi Jules Gabriel Levasseurin iltakursseilla. Iltakurssit jäivät hänen ainoaksi taiteelliseksi koulutuksekseen. Tätä voi pitää myös hänelle etuna: hän ei saanut opetusta missä olisi pitänyt keskittyä historiamaalaukseen tai antiikin mytologiaan, vaan hän saattoi ottaa aiheensa  hyvin tuntemiltaan Pariisin kaduilta.  

Gilbert debytoi vuonna 1873, vain vuotta ennen impressionistien ensimmäistä näyttelyä. 1870- luvun puolivälissä varakas taidekauppias Père Martin otti Gilbertin suojatikseen yhdessä muiden lupaavien nousevien kykyjen kanssa. Nyt Gilbert  saattoi lopettaa koristemaalarin työnsä ja keskittyä pelkästään taiteeseen. Hän saavutti ostavan yleisön suosion, sillä hänen realistiset työnsä esittivät asioita, jotka olivat heille tuttuja. 

Myös valtiovalta kiinnostui Gilbertin töistä. Hänen kalamarkkinoita esittävä työnsä palkittiin hopeamitalilla ja valtio osti vuosina 1880 ja 1884 hänen töitään. Kriitikot sanoivat että Gilbert tekee maalaustaiteessan Pariisille saman kuin Émile Zola romaaneissaan, eli kuvaa kaupunkia ja sen elinvoimaa ja eteenpäinmenoa. 

Uran aikana Gilbertin tyyli kehittyi. Hän ei täysin hylännyt porvariston suosimia aiheita, kuten teos *Kukkien myyjä* osoittaa, mutta se linkitti häntä myös kohtim impressionisteja. Hänen värien käyttönsä muuttui kohti kirkkaampia värejä, toisin kuin realistit, jotka suosivat tummempia sävyjä paletissaan. Näyttelyitä hän piti Pariisin ohella myös Lontoossa.  

Gilbert sai uransa varrella mitalin ohella muitakin huomionosoituksia. Hänestä tuli kunnialegioonan ritari vuonna 1897 ja hän sai Prix Bonnatin vuonna 1926. Viimeisen näyttelynsä hän piti vuonna 1933. Hänen kuolinvuodestaan on kaksi eri tietoa, joko vuosi 1933 tai 1935.  
## Teoksia

File:Gilbert Le marche aux legumes.jpg|*Vihannesmarkkinat* , vuodelta 1878.
File:Victor Gabriel Gilbert - spectacle de danse.jpg|*Tanssinäytös*
File:Victor Gabriel Gilbert - A flower seller.jpg|*Kukkien myyjä*
File:Victor Gabriel Gilbert, 1880 - Le carreau des halles.jpg|*Hallin luona*, vuodelta 1880.
File:Victor Gabriel Gilbert Hay making.jpg|*Heinätöissä*, ehkä vuodelta 1880.
File:Victor-Gabriel-Gilbert Jeune-femme-dans-le-jardin-fleuri.jpg|*Nuori nainen kukkatarhassa*, noin vuodelta 1885.


## Lähteet

## Aiheesta muualla
* http://www.artrenewal.org/artists/victor-gabriel-gilbert/204
* http://www.schillerandbodo.com/artists/gilbert/artworks/marche-aux-fleurs
Muotkajärvi (Lentiera)

**Muotkajärvi** () on Suunujoen vesistöön kuuluva järvi Karjalan tasavallan Mujejärven piirin Lentieran kunnassa Venäjällä. Sen pinta-ala on 23,4 neliökilometriä ja valuma-alueen laajuus 248 neliökilometriä. Järveen virtaa Marjajoki ja se laskee Muotkajoen kautta Suunujokeen. Kalalajeja ovat siika, muikku, kuore, hauki, särki, säyne, lahna, made ja ahven.

## Lähteet
Suomen retkeilyliitto

**Suomen Retkeilyliitto** (aik. **Työväen retkeilyliitto**)  on suomalainen maltillisen matkailun ja luonnonläheisen retkeilyn yhdistys, joka tarjoaa jäsenseurojensa kautta mahdollisuuden kokea yhteyden luontoon ja tunnistaa ympäristöarvojen merkitys elämänlaadulle. Suomen Retkeilyliitto ry muodostuu jäsenyhdistyksistä eri puolilla Suomea. Liitolla itsellään ei ole henkilöjäseniä, vaan jäsenet kuuluvat liittoon jäsenyhdistysten kautta. Jäsenseuroja on 15 ja jäsenlehtenä kaksi kertaa vuodessa ilmestyvä *Retkeilijä*. Puheenjohtajana vuonna 2026 toimii Hannele Pöllä.

Suomen Retkeilyliitto kuuluu maailmanlaajuiseen Luontoystävät-internationaaliin sekä järjestö on Vapaaehtoisen pelastuspalvelun valmiusjärjestö.

## Historiaa

Helsingin työväen retkeilijät otti tavoitteekseen kansallisen retkeilyliiton aikaansaamisen ja kutsui joulukuuksi vuonna 1971 koolle perustavan kokouksen, jonka puheenjohtajana toimi Erkki Wiksten. Hän edusti johtamansa Helsingin työväen retkeilijäin lisäksi valtakirjalla Hyvinkään retkeilijöitä. Muut perustajaseurat olivat Espoon urheilijain retkeilyjaosto, Espoonlahden kuntoilijat, Laajasalon työväen reippailijat, Nuuksion tarpojat ja Sipoon samoilijat. Ensimmäiseksi puheenjohtajaksi valittiin Wiksten, joka oli toimessa vuoteen 1992 saakka ja yhdistyksen nimeksi tuli *Työväen retkeilyliitto*. Jotta mielikuvaa rajatusta jäsenkunnasta tai toiminnan poliittisuudesta ei syntyisi, nimi muutettiin nykyiseksi vuonna 2022.

## Viitteet

## Aiheesta muualla
*
Vonkajärvi

**Vonkajärvi** (myös *Vonkerijärvi*, ) on Suunujoen vesistöön kuuluva järvi Karjalan tasavallan Suojärven piirin Porajärven kunnassa Venäjällä. Sen pinta-ala on 21,6 neliökilometriä ja valuma-alueen laajuus 236 neliökilometriä. Järveen virtaavat jolmien kautta Lupajärvi ja Savijärvi, ja se laskee jolman kautta Märätjärveen. Kalalajeja ovat siika, muikku, hauki, särki, salakka, säyne, seipi, made, ahven ja kiiski.

## Lähteet
Mustanmerensilli

**Mustanmerensilli** (*Alosa tanaica*) tai **asovansilli** on jokisillien (Alosidae) heimoon kuuluva kalalaji.

Mustanmerensilli saavuttaa tavallisesti korkeintaan 20 senttimetrin pituuden. Sillä on ensimmäisessä kiduskaaressaan 66–96 siivilähammasta.

Mustanmerensilliä tavataan Mustassameressä ja Asovanmeressä. Sen tieteellinen lajinimi *tanaica* viittaa keskiaikaiseen Tanaisin kaupunkiin Asovanmeren äärellä. Mustanmerensilli on anadrominen vaelluskala ja nousee kutemaan jokien ylävirtaan.

## Lähteet
* Taksonomian lähde alaheimon sukuun asti:  

### Viitteet
Cherryn piirikunta

**Cherryn piirikunta** () on Yhdysvaltojen Nebraskan osavaltiossa sijaitseva piirikunta. Sen väkiluku oli 5&nbsp;455 vuonna 2020. Piirikunnan hallintokeskus on Valentinen kaupunki. Piirikunta on perustettu vuonna 1883. Cherryn piirikunta on pinta-alaltaan Nebraskan suurin piirikunta.

## Väestö
Vuonna 2020 Cherry piirikunnan 5&nbsp;455 asukkaasta valkoisia oli 89,1&nbsp;%, alkuperäisasukkaita 6,8&nbsp;%, mustia 0,5&nbsp;% ja aasialaisia 0,5&nbsp;%. Vuonna 2019 1,9&nbsp;% asukkaista puhui kotonaan jotain muuta kieltä kuin englantia ja 1,7&nbsp;% asukkaista oli syntynyt ulkomailla.

## Lähteet

## Aiheesta muualla
John Sheppard (säveltäjä)

**John Sheppard** (myös *Shepherd*; n. 1515 tai n. 1520 – haudattu 21. joulukuuta 1558) oli brittiläinen säveltäjä, laulaja ja kuoronjohtaja.

Sheppard aloitti vuonna 1543 Oxfordin Magdalen Collegessa työn *Informator choristarum* -virassa, jossa hänen toimeenkuvaansa kuului kuoropoikien kouluttaminen. Tämä on varhaisin dokumentoitu tieto hänen elämästään. Myöhemmin hän sai Chapel Royalin kuorosta viran, jossa toimi kuolemaansa saakka. Sheppard lauloi Edvard VI:n hautajaisissa ja Maria I:n kruunajaisissa. Sheppard oli kahdesti naimisissa. Hänellä oli lapsi ja ottolapsi. Sheppard haudattiin Westminster Abbeyn Pyhän Margaretin kirkkoon 21. joulukuuta 1558.

Sheppard sävelsi enimmäkseen kirkkomusiikkia. Hänen tuotantoonsa kuuluu muun muassa messuja, joista yksi on sävelletty *[[Westron Wynde]]* -melodiaan. Muita hänen messujaan ovat *Cantate* ja *Playnsong Masse*. Sheppardin maallista tuotantoa edustaa sävellys *O happy dames*.

## Lähteet

## Aiheesta muualla
* IMSLP: nuotteja
Märätjärvi

**Märätjärvi** () on Suunujoen vesistöön kuuluva järvi Karjalan tasavallan Suojärven piirin Porajärven kunnassa Venäjällä. Sen pinta-ala on 14,8 neliökilometriä ja valuma-alueen laajuus 431 neliökilometriä. Järveen virtaa jolman kautta Vonkajärvi. Se laskee Tšebajoen kautta Roikonjärveen. Kalalajeja ovat siika, muikku, hauki, särki, salakka, lahna, säyne, seipi, made, ahven ja kiiski.

## Lähteet
John Sheppard

**John Sheppard** -nimisiä henkilöitä ovat:

* John Sheppard, säveltäjä (n. 1515/1520–1558)
* John Sheppard, kirjailija (1785–1879)
* John Calhoun Sheppard, Etelä-Carolinan kuvernööri (1850–1931)
* John Levi Sheppard, Yhdysvaltain edustajainhuoneen jäsen (1852–1902).

## Kuvitteellisia henkilöitä

* John Sheppard, Yhdysvaltain ilmavoimien everstiluutnantti televisiosarjassa *[[Stargate Atlantis]]*.
Gli invincibili dieci gladiatori

**Gli invincibili dieci gladiatori**  on vuonna 1964 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Nick Nostro. 

## Näyttelijät

## Aiheesta muualla
*
Lupajärvi

**Lupajärvi** () on Suunujoen vesistöön kuuluva järvi Karjalan tasavallan Suojärven piirin Porajärven ja Mujejärven piirin Lentieran kunnissa Venäjällä. Sen pinta-ala on 22,0 neliökilometriä ja valuma-alueen laajuus 147 neliökilometriä. Järveen virtaa Sapsangajoki. Se laskee salmen kautta Vonkajärveen. Lupajärvessä on 26 saarta, joiden yhteispinta-ala on 2,7 neliökilometriä. Kalalajeja ovat siika, muikku, hauki, särki, salakka, säyne, seipi, made, ahven ja kiiski.

Lupajärven pohjoispäädyssä on sijainnut Lupasalmen kylä.

## Lähteet
AT4

**AT4** (**Pansarskott m86**) on ruotsalaisen Saab Boforsin valmistama 84 mm:n kertakäyttöinen sinko. Aseen tehokas kantama on versiosta riippuen 200–1&nbsp;000 metriä ja panssarin läpäisykyky 350–460 mm. Painoa sillä on 7–9 kiloa.

Asetta pidetään Carl Gustav -singon kertakäyttöisenä versiona, vaikka onkin kehitetty toisen kertasingon, *Pansarskott m68:n* pohjalta. Siitä oli vuonna 2022 versiot panssarin läpäisyyn, seinien läpäisyyn, sirpalelatauksella varustettu ja sisätiloista ammuttava versio. Sinko on mahdollista varustaa muun muassa valonvahvistinta hyödyntävällä tähtäimellä.

Saabin mukaan sinkoa oli vuonna 2022 valmistettu yli miljoona kappaletta ja se oli käytössä 15 maassa. Aseen kansainvälinen myyntinimi sekä tarkoittaa panssarintorjunta-asetta (*anti-tank*), että on sanaleikki kaliiperin kustannuksella (*eighty-four*). Suurin asiakas on ollut Yhdysvallat, joka on 1980-luvun alusta lähtien ostanut 600&nbsp;000 asetta. AT4:n tausta ulottuu 1960-luvulle ja ruotsalaisten 74 mm *Pansarskott m68* -sinkoon. Yhdysvaltain maavoimien kilpailutuksessa 1982 AT4 voitti, kun etsittiin seuraajaa 66 mm M72 LAW -kertasingolle ja maasta tuli yksi ensimmäisiä ostajia. Yhdysvallat otti aseen käyttöön monikäyttöisenä jalkaväen tukiaseena mallinimellä M136. *Military Today* -blogin mukaan aseen ongelmallisen suuri peräliekki ja rajalliset käyttömahdollisuudet johtivat uusien versioiden kehitykseen, mukaan luettuna suolavettä sisältävään vastamassaan perustuva AT4-CS, jolla tuli mahdolliseksi ampua ahtaista sisätiloista ja seinien läpäisyyn tarkoitettu "bunkerfaust"-versio. 

## Katso myös
* Panzerfaust 3

## Lähde

## Aiheesta muualla
* Saab AT4 Army Technology.com. 2018. Viitattu 23.5.2022.
500 Hevosta / Iso takki

**”500 Hevosta / Iso takki”** on suomalaisen rap-artistin Gettomasan tuplasingle, joka julkaistiin 21. huhtikuuta 2022. ”Iso takki” -kappaleen musiikkivideo julkaistiin YouTubeen jo 28. maaliskuuta 2022. Tuplasingle julkaistiin Spotifyhin 21. huhtikuuta 2022, samana päivänä kun ”500 Hevosta” -kappaleen musiikkivideo julkaistiin YouTubeen.

## Kappaleet
# 
# 

## Listasijoitukset

## Lähteet
Bäcks folkskola

**Bäcks folkskola** oli Siuntiossa toiminut ruotsinkielinen kansakoulu, joka perustettiin vuonna 1921. Koulu toimi Munksin kylässä ja sen ensimmäinen opettaja oli Martin Jansson. Nykyisin puinen koulurakennus on yksityisomistuksessa. Siuntion kouluille tyypillistä on suuri mittakaava, ja L-mallisia, matalampia kansakoulujen piirustustoimiston koulurakennuksia lukuun ottamatta koulut ovat pääasiassa kaksikerroksisia, kuten Bäcksin koulukin.

## Lähteet
Sukkajärvi (järvi)

**Sukkajärvi** () on Suunujoen vesistöön kuuluva järvi Karjalan tasavallan Mujejärven piirin Sukkajärven kunnassa Venäjällä. Sen pinta-ala on 36,9 neliökilometriä ja valuma-alueen laajuus 291 neliökilometriä. Järveen virtaa Sulosjoki. Se laskee Sukkozerkajoen kautta Himolanjärveen. Kalalajeja ovat siika, muikku, hauki, särki, säyne, salakka, made, ahven ja kiiski.

Järven itäpuolella sijaitsee Sukkajärven taajama.

## Lähteet
Frossasco

**Frossasco** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 2&nbsp;789 asukasta.

## Lähteet

## Aiheesta muualla
Jacky

**Jacky** on suomalainen jogurttien, vanukkaiden ja muiden maitopohjaisten välipalatuotteiden tuotemerkki. Jacky-tuotteita valmisti pitkään Lahden Vientikerma -nimellä tunnettu meijeri Lahdessa, joka oli vuosikymmenten mittaan muun muassa Unileverin, Felix-Abban ja Orklan omistuksessa. Nykyisin Orkla Suomi valmistaa Jacky-tuotteet Ruotsissa.

## Historiaa
Ensimmäiset Jacky-tuotteet olivat jalalliseen muovipikariin pakattuja jogurtteja, jotka tuotiin markkinoille vuonna 1970 yhtenä ensimmäisistä suomalaisista jogurttimerkeistä. Jacky-tuotteet olivat vähemmän happamia kuin useimmat muut jogurtit, joten ne nousivat pian erityisesti lapsiperheiden suosioon.

Vuonna 1974 esiteltiin Jacky Makupala -vanukkaat, joiden idea ja Jacky-nimi tulivat Belgiasta.

Tammikuussa 2016 Lahden tehdas suljettiin ja valmistus siirrettiin Ruotsiin. Lahden Meijerinä vuonna 1906 aloittanut tehdaslaitos tuli vuosikymmenien mittaan tunnetuksi Jacky-tuotteiden ohella muun muassa Viri-vanukasjauheista sekä kahvikerman korvaajana käytetyistä Vuokko- ja Vispo-rasvasekoitteista. Työntekijöitä oli enimmillään pari sataa, viime vaiheessa nelisenkymmentä.

2010-luvun loppupuolella Jacky Jugupalat -jogurtteja valmisti Orklalle jalasjärvinen Juustoportti.

## Lähteet
Johann Ulrich Steigleder

**Johann Ulrich Steigleder** (22. maaliskuuta 1593 Schwäbisch Hall – 10. lokakuuta 1635 Stuttgart) oli saksalainen säveltäjä ja urkuri.

Steigleder oli kotoisin urkuriperheestä. Vuonna 1613 hän pääsi urkurin virkaan Lindau im Bodenseehen. Vuodesta 1617 hän työskenteli Stuttgartin Stiftskirchen urkurina, ja vuodesta 1627 hän oli myös Württembergin hovin muusikko. Steigleder julkaisi sävellyksiään nuottikirjoissa *Ricercar Tabulatura* (1624) ja *Tabulaturbuch* (1627).

## Lähteet

## Aiheesta muualla
* IMSLP: nuotteja
Thomas Appleby

**Thomas Appleby** (1488? – 1563) oli brittiläinen säveltäjä ja urkuri.

Appleby työskenteli urkurina ja kuoropoikien kouluttajana Lincolnin tuomiokirkossa vuosina 1538–1539 ja 1541–1562. Vuosina 1539–1541 hän oli *Informator Choristarum* -virassa Oxfordin yliopiston Magdalen Collegessa. Applebyn sävellysten joukossa ovat *Magnificat* ja samankaltaisuuksia John Tavernerin teoksen kanssa sisältävä *Mass for a Mene*.

## Lähteet
Arnaut Daniel

**Arnaut Daniel** (aktiivinen 1180–1200) oli oksitaaninkielinen trubaduuri.

Danielin on katsottu syntyneen nykyisen Ranskan Ribéracissa. Hän oli aatelinen, joka nousi arvostukseen työstään kiertävänä trubaduurina. Hän hallitsi trobar clus -runoustyylin, ja hänet on nimetty sestinana tunnetun lyyrisen muodon kehittäjäksi. Danielin kielellistä taitoa ihailivat Francesco Petrarca sekä 1900-luvulla Ezra Pound ja T. S. Eliot. Dante Alighieri harjoitti Danielin imitointia ja antoi tälle roolin kiirastulesta *[[Jumalainen näytelmä|Jumalaisessa näytelmässä]]*, jossa hänen puheensa vanhan oksitaanin (provensaali) kielellä on ainoa osuus, jota ei ole laadittu italian kielellä.

## Lähteet
Australian parlamenttivaalit 2022

**[[Australia]]n vuoden 2022 parlamenttivaalit** järjestettiin 21. toukokuuta. Niissä valitaan kaikki 151 edustajaa maan alahuoneeseen ja 40 senaatin 76 edustajasta.

## Tausta ja vaalijärjestelmä
Äänestys on pakollista kaikille vähintään 18-vuotiaille Australian kansalaisille, joiden tulee myös rekisteröityä äänestäjäksi.

Äänestyspaikat ovat avoimia klo 8–18 välisenä aikana ja ne sijaitsevat esimerkiksi koulujen, kirkkojen ja julkisten rakennusten tiloissa. Ennakkoäänestys on mahdollista vain sellaisissa tilanteissa, joissa äänestäjä on antanut hyvän syyn.

Australiassa käytetään siirtoäänivaalitapaa, jossa äänestäjä asettaa vaalilipukkeella vaalipiirin ehdokkaat järjestykseen: ykköseksi merkitään se, jonka äänestäjä haluaa ensisijaisesti valittavan. Mikäli tämä ehdokas ei saa tarpeeksi ääniä tullakseen valituksi, äänestäjän ääni siirtyy hänen kakkoseksi merkitsemälleen ehdokkaalle, ja niin edelleen, kunnen joku ehdokkaista tulee valituksi.

## Tulokset

Huolimatta siitä, että osa parlamenttipaikoista ei ole vielä varmistunut, työväenpuolueen Albanese tapasi kenraalikuvernööri David Hurleyn ja vannoi pääministerin virkavalansa 23. toukokuuta.

## Lähteet
Transmedia

**Transmedia** tai **transmediallinen tarinankerronta** viittaa mediasisällön jakeluun useiden alustojen kautta. Termi on lähtöisin havainnosta, jonka mukaan sisältö ei ole rajattu yhteen media-alueeseen vaan ylittää rajat. Transmedia tarinankerronta keskittyy "tiukasti toisiinsa liitettyihin järjestelmiin tarinoita ja fiktiivisiä tapahtumia". Järjestelmät voivat sisältää romaaneja, sarjakuvia, televisio-ohjelmia, videopelejä ja tapahtumia tai huvipuistoja.
Konsepti liitetään Henry Jenkinsiin (2006). 

Marsha Kinder (1991) oli yksi ensimmäisistä tutkijoista, joka käytti termiä transmedia tuotesarjojen kaupallisista strategioista. Digitalisaatio 21. vuosisadalla mahdollisti uudet konseptit ja erilaisen perspektiivin: internet mahdollisti jatkuvan vuorovaikutuksen fanien ja fiktion tekijöiden välillä. Digitalisaation myötä sisältö ei sidottu alustaan vaan sisältö on saatavilla digitaalisessa muodossa useilla tavoilla. Myös sisällön jakeleminen on muuttunut ja tietotekniikkayhtiöt jakelevat musiikkia ja televisiosarjoja.

Vaikka brändit ja tuotesarjat levitetään eri medioihin se ei ole vain sisällön sovitus alustalta toiselle. Carlos Scolarin mukaan transmediallinen tarinankerronta "on tietty kerronnallinen rakenne joka laajentaa sekä eri kieliä (verbaali, ikoninen jne.) että eri medioita (elokuvat, sarjakuvat, televisio, videopelit jne.)".
*[[The Walking Dead]]* on mainittu menestyneenä transmediakonseptina.

## Konseptit
Transmediallinen tarinankerronta on prosessi, jossa keskeiset osat fiktiota jaetaan järjestelmällisesti useiden toimituskanavien välillä tarkoituksena luoda yhtenäinen ja koordinoitu viihdekokemus.
Esimerkkinä *[[Matrix (elokuva)|Matrix]]*-tuotesarja sisältää keskeisiä osia tietoa, jotka levitetään useaa kautta: kolmen elokuvan, animoitujen lyhytelokuvien, kahden sarjakuvasarjan ja useiden videopelien kautta.

Transmediallinen tarinankerronta heijastaa medioiden yhdistämistä: nykyisillä mediataloilla on intressejä alueilla, jotka aiemmin olivat erillisiä mediateollisuuksia. Esimerkiksi sarjakuvat ja elokuvat *[[Batman]]*-hahmoon liittyen.

Usein transmedialliset tarinat eivät perustu yksittäisiin hahmoihin tai tiettyihin juoniin vaan monitahoisiin fiktiivisiin maailmoihin, jotka kannattavat useita toisiinsa liittyviä hahmoja ja näiden tarinoita. Maailman rakentaminen kannustaa ensyklopediseen tapaan lukijoille ja kirjoittajille.

Laajentaminen toimii useilla tavoilla kuten kiinnostuksen ylläpitäminen: esimerkiksi BBC tuotti *[[Doctor Who]]* radiokuunnelmia sillä välin kun uusia televisiojaksoja ei tuotettu.

Transmediallinen tarinankerronta voi tarjota useita tapoja lähestyä eri markkinoita. Esimerkiksi *[[Hämähäkkimies|Hämähäkkimiehen]]* tarinaa voi lähestyä värityskirjoilla nuorille lukijoille.

## Katso myös
* Mediakonvergenssi

## Lähteet
The Walking Dead (tuotesarja)

**The Walking Dead** on tuotesarja, johon kuuluu sarjakuvia, televisio-ohjelmia ja videopelejä.

*The Walking Dead* -tuotesarjaa on käytetty esimerkkinä menestyneestä transmediakonseptista.

Alkuperäiset sarjakuvat on käsikirjoittanut Robert Kirkman.

## Sarjakuvat
* *[[The Walking Dead (sarjakuva)|The Walking Dead]]*, Robert Kirkmanin luoma sarjakuva

## Romaanit
Tuotesarjaan on julkaistu useita romaaneja:
* *The Walking Dead: Rise of the Governor* (2011) 
* *The Walking Dead: The Road to Woodbury* 
* *The Walking Dead: The Fall of the Governor: Part One* 
* *The Walking Dead: The Fall of the Governor: Part Two* 

## Televisio
* *[[The Walking Dead]]*, sarjakuvaan perustuva yhdysvaltalainen televisiosarja
* *[[The Walking Dead: Torn Apart]]*, sarjakuvaan ja televisiosarjaan perustuva nettisarja
* *[[Fear the Walking Dead]]*, televisiosarjaan perustuva televisiosarja
* *[[The Walking Dead: World Beyond]]* (2020&ndash;2021)
* *[[Tales of the Walking Dead]]*
* *[[The Walking Dead: Dead City]]*
* *[[The Walking Dead: Daryl Dixon]]*
* *[[The Walking Dead: The Ones Who Live]]*

## Videopelit
* *[[The Walking Dead (videopeli)|The Walking Dead]]*, sarjakuvaan perustuva videopeli vuodelta 2012
** *[[The Walking Dead: Season Two]]* (2013)
** *[[The Walking Dead: Michonne]]* (2016)
** *[[The Walking Dead: A New Frontier]]* (2016)
** *[[The Walking Dead: Season Four]]* (2018)
* *[[The Walking Dead: Survival Instinct]]* (2013)
* *[[The Walking Dead: No Man’s Land]]* (2015)
* *[[The Walking Dead: Road to Survival]]* (2015)
* *[[Overkill's The Walking Dead]]* (2018)
* *[[The Walking Dead: Saints & Sinners]]* (2020)
* *The Walking Dead Onslaught* (2020)
* *The Walking Dead: Survivors*
* *The Walking Dead: Destinies*

Lisäksi *[[The Escapists]]* -pelistä on spin-off -versio nimeltä *The Escapists: The Walking Dead*.

## Lähteet

## Aiheesta muualla
* Pelisarja MobyGamesissä
Kultainen nuoruus (kappale)

**Kultainen nuoruus** on Kullervo Linnan säveltämä ja Kullervon eli Tapio Lahtisen sanoittama valssikappale, joka voitti vuonna 1949 Yleisradion järjestämän iskelmäkilpailun. Tuoreeltaan sen levyttivät Eero Väre ja Pentti Tuominen, ja myöhempiä levyttäjiä ovat myös muun muassa Olavi Virta (1962), Tapio Rautavaara (1976) ja Arja Saijonmaa (1981). Laulu alkaa sanoin ”Lapsena tuntenut murheita en...”.

Kappaleesta on tullut yksi suomalaisen vanhan tanssimusiikin klassikoista, joka on käytännössä jokaisen tanssiorkesterin ohjelmistossa. Jo vuonna 1975 se oli kaikkien aikojen kymmenen esitetyimmän suomalaissävellyksen joukossa, ja Teoston vuosittaisissa esityskorvaustilastoissa se oli Suomen esitetyin kappale peräkkäisinä vuosina 1989, 1990 ja 1991.

*Helsingin Sanomat* pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Kultainen nuoruus” oli yksi 35:stä eniten mainintoja saaneesta

Kullervo Linna analysoi itse ”Kultainen nuoruus” -kappaleen suosiota Peter von Baghin ja Ilpo Hakasalon ''Iskelmän kultaisessa kirjassa:
 

## Lähteet
Ilmari Perälä

**Kaarlo IImari Perälä** (24. heinäkuuta 1892 Ylihärmä – 14. maaliskuuta 1987 Helsinki) oli suomalainen metsänhoitaja ja yritysjohtaja, joka sai metsäneuvoksen arvonimen.

## Henkilöhistoria
Perälän vanhemmat olivat opettaja Heikki Perälä ja Fredriikka Sofia Teittinen ja puoliso 1922–1958 Linda Eufrosyne Nopola. Perälä tuli ylioppilaaksi Lapualla vuonna 1912 ja valmistui metsänhoitajaksi Helsingin yliopistosta vuonna 1919. Valmistuttuaan hän oli ensin yliopiston palveluksessa assistenttina ja sitten vuodesta 1920 Tapiolla konsulenttina ja lehden toimittajana. Tuomarniemen metsäkoulun metsänhoitajana Perälä toimi 1922–1928 ja sitten Pohjois-Hämeen metsänhoitolautakunnan päämetsänhoitajana.  Hän oli samalla metsänhoidon opettaja Ahlmanin maamies- ja emäntäkoulussa Messukylässä. Sota-aikana Tampereen polttoainepäällikkönä 1941–1942 toiminut Perälä oli Pohjois-Hämeen hankintapiirin päällikkö vuodesta 1943 vuoteen 1945, jolloin hänestä tuli vakuutusyhtiö Metsäpalon toimitusjohtaja. Tehtävää hän hoiti eläkkeelle jäämiseensä saakka, vuoteen 1960. Perälä oli Suomen Metsävakuutusyhdistyksen puheenjohtaja 1953–1960 ja Metsäpalon perustaman Palokärki-yhtiön toimitusjohtaja 1950–1960. Myös useita luottamustehtäviä hoitanut Perälä sai metsäneuvoksen arvonimen vuonna 1952. 

## Julkaisuja
* *Pohjois-Hämeen metsänhoitolautakunnan toiminta v. 1938 sekä 10-vuotiskautena 1929–1938*, 1939
* *Myrsky-, metsäntuho-, metsänviljelys-, kulotus- ja puistovakuutus: liittyy Metsäpalovakuutuksen oppaaseen*, 1958

## Lähteet
Kuutamajärvi

**Kuutamajärvi** () on Suunujoen vesistöön kuuluva järvi Karjalan tasavallan Suojärven piirin Porajärven kunnassa Venäjällä. Sen pinta-ala on 12,4 neliökilometriä ja valuma-alueen laajuus 2&nbsp;770 neliökilometriä. Järven kautta virtaa Suunujoki. Kalalajeja ovat siika, muikku, hauki, särki, salakka, lahna, säyne, seipi, pasuri, made, ahven ja kiiski.

Järven rannalla on sijainnut Kuutamalahden kylä.

## Lähteet
Antti V. Pitkänen

**Antti Vilho Pitkänen** (5. maaliskuuta 1923 Viipuri – 23. toukokuuta 2005 Oulu) oli suomalainen metsänhoitaja ja yritysjohtaja, joka sai metsäneuvoksen arvonimen.

## Henkilöhistoria
Pitkäsen vanhemmat olivat talousneuvos Väinö Vilho Pitkänen ja Ella Maria Sandgrén ja puoliso vuodesta 1947 Vieno Helinä Kolehmainen. Sekä talvisotaan että jatkosotaan osallistunut Pitkänen tuli ylioppilaaksi vuonna 1942 ja valmistui metsänhoitajaksi vuonna 1946. Hän oli valmistuttuaan ensin Tampellan apulaismetsänhoitaja ja sitten vuodesta 1951 A. Ahlströmin aluemetsänhoitaja Pohjois-Karjalassa. Yhtiön Karhulan tehtaiden ylimetsänhoitajaksi Pitkänen tuli vuonna 1959. Vuonna 1961 hän siirtyi Veitsiluodon apulaismetsäpäälliköksi. Yhtiön metsäpäällikkö ja johtokunnan jäsen hänestä tuli vuonna 1963, yhtiön varatoimitusjohtajana hän työskenteli 1975–1988. Metsäneuvoksen arvonimen vuonna 1974 saaneella Pitkäsellä oli myös useita luottamustehtäviä. Sotilasarvoltaan hän oli reservin kapteeni (1968).

## Julkaisuja
* *Suunnitelmallisuutta metsätalouteemme*, 1982 

## Lähteet
Lintujärvi (Hirvas)

**Lintujärvi** () on Suunujoen vesistöön kuuluva järvi Karjalan tasavallan Kontupohjan piirin Hirvaksen kunnassa Venäjällä. Sen pinta-ala on 6,3 neliökilometriä ja valuma-alueen laajuus 4&nbsp;380 neliökilometriä. Järven kautta virtaa Suunujoki. Siihen laskevat Nurmisenjoki, Djanga ja Redojoki. Kalalajeja ovat siika, muikku, hauki, särki, salakka, lahna, säyne, seipi, pasuri, made, kiiski ja ahven.

Järven koillisrannalla sijaitsee Lintujärven kylä.

## Lähteet
S. D. Perry

**S. D. Perry**, oikealta nimeltään **Stephani Danelle Perry**, (s. 14. maaliskuuta 1970 Kalifornia, Yhdysvallat) on yhdysvaltalainen kirjailija. Hän on kirjailija Steve Perryn tytär.
Hän kirjoittaa kauhu-, tieteis- ja fantasiakirjoja, joilla on kytkös muihin sarjoihin kuten *[[Resident Evil (pelisarja)|Resident Evil]]*, *[[Star Trek]]* ja *[[Alien (tuotesarja)|Aliens]]* -sarjoihin.

## Lähteet

## Aiheesta muualla
*
Alien (tuotesarja)

**Alien** on tuotesarja, joka perustuu Ridley Scottin elokuvaan.
Sarjaan kuuluu useita elokuvia, videopelejä sekä kirjoja.

Sarjassa esiintyy alien-avaruusolento. Weyland-Yutani on fiktiivinen yhtiö joka usein esiintyy tuotesarjassa.

## Elokuvat

**[[Alien – kahdeksas matkustaja]]* (*Alien*, 1979)
**[[Aliens – paluu]]* (*Aliens*, 1986)
**[[Alien 3]]* (1992)
**[[Alien – ylösnousemus]]* (*Alien: Resurrection*, 1997)
**[[Prometheus (elokuva)|Prometheus]]* (2012)
***' (2017)
***' (2024)

Hahmo esiintyy myös *Alien vs. Predator* -sarjan elokuvissa:
**[[Alien vs. Predator (elokuva)|Alien vs. Predator]]* (*AVP: Alien vs. Predator*, 2004)
**[[Aliens vs. Predator 2]]* (*AVPR: Aliens vs. Predator: Requiem*, 2008)

## Televisiosarjat
***' -esiosasarja

== Sarjakuvat ==
*''[[Aliens (sarjakuva)|Aliens]]''
*''[[Aliens versus Predator (sarjakuva)|Aliens versus Predator]]''
*''[[Aliens versus Predator versus The Terminator]]''
*''[[Batman/Aliens]]''
*''[[Vihreä Lyhty vs Aliens]]''
*''[[Judge Dredd vs. Aliens]]''
*''[[Teräsmies/Aliens]]''
*''[[Teräsmies ja Batman vs Aliens ja Predator]]''
*''[[WildC.A.T.s/Aliens]]''
*''[[Aliens/Predator: Deadliest of the Species]]''

== Kirjat ==
* ''Aliens: Earth Hive'' (1992)
* ''Aliens: Nightmare Asylum'' (1993)
* ''Aliens: The Female War'' (1993)
* ''Aliens: Labyrinth'' (1996)
* ''Aliens: Berserker'' (1998)
* ''Aliens: Criminal Enterprise'' (2008)

== Videopelit ==
Elokuvien julkaisusta on seurannut useita videopelejä, joita ovat:
*''[[Alien (vuoden 1982 videopeli)|Alien]]'' (1982)
*''[[Alien (vuoden 1984 videopeli)|Alien]]'' (1984)
*''[[Aliens (videopeli)|Aliens]]'' (1987)
*''[[Aliens (vuoden 1990 videopeli)|Aliens]]'' (1990)
*''[[Alien 3 (videopeli)|Alien 3]]'' (1992)
*''[[Alien 3 (Game Boy)]]'' (1993)
*''[[Alien 3 (SNES)]]'' (1993)
*''[[Alien 3: The Gun]]'' (1993)
*''[[Alien vs Predator (SNES)]]'' (1993)
*''[[Alien vs Predator: The Last of His Clan]]'' (1993)
*''[[Alien vs. Predator (arcade)]]'' (1994)
*''[[Alien vs. Predator (Jaguar)]]'' (1994)
*''[[Alien vs Predator (Lynx)]]'' (1994)
***' (1995)
**[[Alien Trilogy]]* (1996)
**[[Aliens Online]]* (1998)
**[[Aliens versus Predator (videopeli)|Aliens versus Predator]]* (1999)
***' (2000)
***' (2001)
**[[Aliens versus Predator 2]]* (2001)
***' (2003)
*''[[Aliens versus Predator: Extinction]]'' (2003)
*''[[Alien vs. Predator 2D]]'' (2004)
*''[[Alien vs. Predator (mobile)]]'' (2004)
*''[[Alien vs. Predator 3D]]'' (2005)
***' (2006)
**[[Aliens vs. Predator: Requiem (videopeli)|Aliens vs. Predator: Requiem]]* (2007)
**[[Alien vs. Predator 2 2D: Requiem (videopeli)|Alien vs. Predator 2 2D: Requiem]]* (2007)
**[[Aliens vs. Predator (vuoden 2010 videopeli)|Aliens vs. Predator]]* (2010)
***' (2011)
***' (2013)
***' (2014)
***' (2019)
* ** (2023)

## Lähteet
Madeleine Pascal

**Madeleine Pascal** (s. 1946 Pariisi) on ranskalainen laulaja. Pascal voitti vuonna 1966 sveitsiläisen *Concours Eurovision* -laulukilpailun kappaleella "Ne vois-tu pas?*"* ja valikoitui samalla Sveitsin edustajaksi saman vuoden Eurovision laulukilpailuun. Kansainvälisessä Eurovision laulukilpailussa Pascal sijoittui kuudenneksi 18 kilpailijan joukosta.

## Diskografia
### EP:t
**La Vérité* (1965)
**Ma Chanson D’amour / Le Ballet Des Essuie-Glaces / Avec Ses Yeux / Qui M’aurait Dit Ça* (1965)
**Ma Chanson D’amour / Qui M’aurait Dit Ça* (1965)
**J’ai Choisi La Liberté* (1966)

### Singlet
**Tu No Ves? / Elegi La Libertad* (1966)
**J'aime Les Oignons / Que Chantait Grand Mére* (1966)
**Ne Vois-tu Pas?* (1966)
**Aux Amoureux Du Monde / Le Jour Ou Il Va M'embrasser*

## Lähteet
Safdar Jang

**Mirza Muhammad Mukim Safdar Jang** (1708–1754) oli aluksi Suurmogulien valtakunnan alaisen ja lopulta itsenäisen Awadhin nawab, eli hallitsija vuosina 1739–1754. Hän toimi myös suurmogulien visiirinä. 

Safdar Jangin hauta sijaitsee Delhissä.

## Elämäkerta

Safdar Jang syntyi vuonna 1708. Hän oli saapunut Intiaan Nišapurista Persiassa.

Safdar Jangin eno ja appi oli Saadat Khan Burhan al-Mulk. Myös eno oli lähtöisin Persiasta ja hänestä oli tullut Suurmogulien alaisuudessa Awadhin (usein ) hallitsija eli nawab. Safdar Jangista tuli hänen seuraajansa vuonna 1739. 

Suurmogulien valtakunta oli Safdar Jangin kaudella hajoamistilassa. Useat eri hallitsijat perustivat omia itsenäisiä valtakuntiaan. Safdar Jang levitti omaa Awadhin valtakuntaansa Gangesin laakson alueella vielä vähintään muodollisesti Suurmogulien alaisuudessa. Kun Ahmad Šah Bahadur nousi Suurmogulien hallitsijaksi vuonna 1748 Safdar Jangista tuli hänen visiirinsä eli *wazir*. Vuonna 1750 Safdar Jang liittoutui Etelä-Intian marathien kanssa ja alkoi pilkkoa Suurmogulien valtakuntaa. Vuonna 1753 hän kävi sisällissotaa eri hallinnollisista titteleistä, joilla ei enää tällöin suurempaa merkitystä ollutkaan. Sisällissota merkitsi kuitenkin joka tapauksessa Awadhin itsenäisyyttä valtakunnasta. 

## Kuoleman jälkeen
Safdar Jang kuoli vuonna 1754. Samana vuonna rakennettu Safdar Jangin hauta Delhissä lukeutui Suurmogulien kauden viimeisiin huomattavampiin rakennushankkeisiin, jotka vielä heijastelivat Suurmoguleille ominaista arkkitehtuurista tyyliä.

## Lähteet
Albert Wickman

**Albert Gustaf Adolf Wickman** (2. maaliskuuta 1868 Tammisaari – 27. kesäkuuta 1929 Oulunkylä) oli suomalainen Oulunkylässä asunut asemapäällikkö, Helsingin Osake-Pankin pankinjohtaja ja laivanvarustaja.

Wickman meni koulusta päästyään harjoittelijaksi valtion rautateille. Hänestä tuli 1892 Lohjan rautatieaseman varasähköttäjä, 1894 Malmin rautatieaseman toinen kirjanpitäjä ja vuonna 1902 Oulunkylän vastaperustetun seisakkeen ensimmäinen kirjanpitäjä. Hänestä tuli Oulunkylän asemapäällikkö 1906 ja hän jäi tästä virasta eläkkeelle 1927.

Wickman oli Oulunkylän kunnanjohtaja ja suurin yksityinen maanomistaja 32 hehtaarin maa-alueellaan. Hän oli vuonna 1919 perustetun *Rederiaktiebolaget Start*-varustamon suuromistaja ja toimitusjohtaja. Varustamon toimisto oli ensin Viipurissa, sitten Oulunkylässä 1927–1931 ja viimeksi Helsingissä. Varustamon laivoja olivat:
* *S/S Albert Kasimir*, rakennettu 1892, omistuksessa 1919–1931, vei puutavaraa Välimeren maihin ja toi sieltä hedelmiä Suomeen. Laiva oli ensimmäiseen maailmansotaan saakka venäläisomistuksessa ja liikennöi Kaspianmerellä. Se jäi vuonna 1918 sotasaaliina Suomeen. Laiva myytiin 1931 Italiaan, se upotettiin kaksi kertaa toisen maailmansodan aikana 1942 ja 1945. Laiva romutettiin 1946.
* *Väinölä*, rakennettu 1918, omistuksessa 1919–1923, alun perin pieni puurunkoinen purjelaiva, joka muutettiin 1922 moottorikaljaasiksi.
* *S/S Frano*, entinen Senegal, myöhemmin 1934-1944 S/S Ergo, rakennettu 1893, ostettu Tanskasta, omistuksessa 1932-1933. Myytiin Sveitsiin 1944, haaksirikkoutui Tarifan luona 1946. 
Start-varustamo teki konkurssin vuonna 1933.

Wickman osti vaimonsa perintörahoilla Juhannusmäen huviloissa toimineen Oulunkylän kylpylän, pensionaatin ja ravintolan sen jälkeen kun niiden perustaja rouva J. C. Maexmontan oli kuollut sokeritautiin keväällä 1903. Hän ryhtyi itse hoitamaan pensionaattia ja kylpylää ja vuokrasi vuodesta 1905 Oulunkylän Seurahuoneen nimellä tunnetun ravintolan pidon vuosittain eri ravintoloitsijoille. Vuosina 1905-1909 hän rakennutti omistamalleen alueelle vielä kaksi uutta huvilaa ja myi alueelta palstoja rakentajille. Yksi pensionaatin huviloista paloi 1910 ja sen tilalle rakennettiin uusi Wickmanin villan nimen saanut talo. Ensimmäisen maailmansodan jälkeen pensionaatin huvilat muuttuivat vuokrataloiksi ja kylpylä toimi yleisenä saunana siihen saakka kunnes se paloi vuoden 1923 alussa. Seurahuoneella järjestettiin tansseja ja iltamia, siellä toimi 1919 elokuvateatteri ja viimeksi se oli raittiuskahvilana.

Albert Wickman oli naimisissa Amalia Josefinan (Joce) Christiansenin kanssa.

## Lähteet
Raphael (laulaja)

**Raphael** (oik. **Miguel Rafael Martos Sánchez**, s. 5. toukokuuta 1943 Linares, Jaénin maakunta, Espanja) on espanjalainen laulaja ja näyttelijä. Raphael sai yhdeksänvuotiaana Salzburgissa Euroopan parhaan lapsiäänen palkinnon. Hän aloitti levyttämisen Philippsille 1962 ja voitti samana vuonna Benidormin laulufestivaalin.

Raphael edusti Espanjaa Eurovision laulukilpailussa 1966 kappaleella "Yo soy aquél" ja sijoittui kilpailun seitsemänneksi. Raphael edusti Espanjaa uudestaan seuraavan vuoden Eurovision laulukilpailussa kappaleella "Hablemos del amor" ja sijoittui kuudenneksi.

Raphael debytoi näyttelijänä vuonna 1966 elokuvassa *Cuando tú no estás*. Myöhemmin hän esiintyi elokuvissa *Al ponerse el Sol* (1967), *Digan lo que digan* (1968), *El golfo* (1969), *El ángel* (1969), *Sin Un Adiós* (1970) ja *Volveré a nacer* (1972).

Raphael jatkaa aktiivista esiintymistään niin Amerikassa kuin Euroopassa. 60 vuoden taiteilijauran myötä hän esittää sekä tuoreita että klassisia kappaleita, joista monet vanhemmat teokset on remasteroitu nykyaikaisilla äänentoistotekniikoilla.

## Lähteet
*https://raphaelnet.com/biografia/

### Viitteet
Porajärvi (järvi)

**Porajärvi** () on Suunujoen vesistöön kuuluva järvi Karjalan tasavallan Suojärven piirin Porajärven kunnassa Venäjällä. Sen pinta-ala on 1,2 neliökilometriä ja valuma-alueen laajuus 3&nbsp;400 neliökilometriä. Järven kautta virtaa Suunujoki. Kalalajeja ovat siika, muikku, hauki, särki, salakka, lahna, säyne, seipi, pasuri, made, ahven ja kiiski.

Järven rannalla sijaitsee Porajärven taajama.

## Lähteet
Venjuranjärvi

**Venjuranjärvi** () on Suunujoen vesistöön kuuluva järvi Karjalan tasavallan Kontupohjan piirin Petrovskin kunnassa Venäjällä. Sen pinta-ala on 10,1 neliökilometriä ja valuma-alueen laajuus 79,8 neliökilometriä.

Venjuranjärveen virtaavat kapeikkojen kautta Rindozero- ja Glubokojejärvet. Se laskee Kulanjoen kautta Säpsäjärveen ja kanavan kautta Sjargozeroon. Järven kalalajeja ovat muikku, hauki, särki, salakka, lahna, säyne, made, ahven ja kiiski.

Järven pohjoisrannalla sijaitsee autioksi jäänyt Venjuran (ven. *Vendery*) kylä.

## Lähteet
Jalkapallon maailmanmestaruuskilpailut 2022 – Lohko A

**Jalkapallon maailmanmestaruuskilpailujen 2022 A-lohkon** ottelut pelattiin 21.–29. marraskuuta 2022. Lohkossa pelasivat isäntämaa Qatar, Ecuador, Senegal ja Alankomaat.

## Joukkueet

## Sijoitukset

## Ottelut
:*Kaikki ajat paikallista aikaa, AST ([[UTC+3]]).*

### Qatar vs. Ecuador


### Senegal vs. Alankomaat


### Qatar vs. Senegal


### Alankomaat vs. Ecuador


### Ecuador vs. Senegal


### Alankomaat vs. Qatar


## Lähteet

## Aiheesta muualla
* Virallinen sivusto 
* Viralliset otteluraportit
Mona Schalin

**Mona Margherita Schalin** (s. 28. tammikuuta 1954 Helsinki) on suomalainen arkkitehti ja taiteen akateemikko. Schalin opiskeli Teknillisessä korkeakoulussa arkkitehtuurin linjalla ja valmistui vuonna 1987. Hän on toinen vuonna 2003 perustetun Kati Salonen ja Mona Schalin Arkkitehdit osakkaista.

Schalin on erikoistunut vaativien peruskorjauskohteiden suunnitteluun ja rakennetun kulttuuriympäristön suojelukysymyksiin. Schalinin tunnetuin työ on Helsingin Käpylässä sijaitsevan Käärmetalon (Mäkelänkatu 86) peruskorjaus, jonka pääsuunnittelija hän on. Käärmetalon peruskorjaus sai Arkkitehtuurin Finlandia -palkinnon vuonna 2018, ja se oli ehdolla Euroopan unionin Mies van der Rohe -palkinnon saajaksi vuonna 2022.

Tasavallan presidentti myönsi Schalinille taiteen akateemikon arvonimen 24. lokakuuta 2025. Taiteen akateemikkoja voi olla kerrallaan vain yksitoista; akateemikko Vilhelm Helander kuoli tammikuussa 2025.
## Lähteet
Säpsäjärvi

**Säpsäjärvi** () on Suunujoen vesistöön kuuluva järvi Karjalan tasavallan Kontupohjan piirin Petrovskin kunnassa Venäjällä. Sen pinta-ala on 11,4 neliökilometriä ja valuma-alueen laajuus 158 neliökilometriä.

Säpsäjärveen virtaa Kulanjoki. Se laskee Säpsäjoen ja kanavan kautta Torasjärveen, joka puolestaan laskee Märännyksenjärveen. Järven kalalajeja ovat muikku, hauki, särki, salakka, lahna, säyne, made, ahven ja kiiski.

Järven etelärannalla sijaitsee autioksi jäänyt Säpsäjärven kylä.

## Lähteet
Architecta

**Architecta Suomen Naisarkkitehtien Yhdistys – Finlands Kvinnliga Arkitekters Förening** on suomalainen naisarkkitehtien yhdistys, joka perustettiin vuonna 1942. 

## Historia
Architectan kerhomuotoisesta perustamisesta päätettiin toukokuussa 1942 Wivi Lönnin 70-vuotispäivien kunniaksi järjestetyissä Suomen naisarkkitehtien yhteisissä juhlissa. Juhlat pidettiin arkkitehti Elsi Borgin ja taiteilija Anton Lindforssin kotiateljeessa, Lallukan taiteilijakodissa. Juhlan kokoonkutsujina toimivat Elsi Borgin lisäksi Aili-Salli Ahde-Kjäldman ja Märta Blomstedt. Juhliin kutsuttiin kaikki Suomen naisarkkitehdit ja paikalle heistä pääsi 46 arkkitehtia. 

Architectan kerhotoiminta käynnistyi lokakuussa 1942 Fazerin kahvilassa Aino Marsio-Aallon, Märta Blomstedtin, Marja Pöyryn ja Airi Seikkala-Viertokankaan ja Anna-Lisa Stigellin toimesta. Kerhon ensimmäinen virallinen kokous järjestettiin 3. marraskuuta 1942 Helsingin Seurahuoneella. Architecta-kerhon puheenjohtajaksi valittiin Aili-Salli Ahde-Kjäldman, varapuheenjohtajaksi Märta Blomstedt sekä klubimestariksi, emännäksi ja rahastonhoitajaksi Airi Seikkala-Viertokangas. Hallituksen muiksi jäseniksi valittiin Aino Marsio-Aalto, Elsi Borg, Marja Pöyry ja Elli Ruuth. Varajäseniksi valittiin Meri Hämäläinen ja Anna-Lisa Stigell. Ensimmäisenä sihteerinä toimi Marja Pöyry. Architecta teki ensimmäisen kohdekäynnin vastavalmistuneeseen Helsingin Ensi-Kotiin, jonka suunnittelijana toimi kerhon jäsen arkkitehti Elna Kiljander. Architectan perustajajäseniin kuului valtaosa vuosina 1919–1924 toimineen naisarkkitehtien Tuumastukki-kerhon jäsenistä. 

Vuonna 1965 Architecta-kerho rekisteröitiin yhdistykseksi. Architecta Suomen Naisarkkitehtien Yhdistys on Naisjärjestöjen Keskusliiton ja International Union of Women Architects (UIFA) jäsen.

Vuonna 1982 Architecta kokosi 40-vuotisjuhlanäyttelyn Arkkitehteja, joka esitteli suomalaisten naisarkkitehtien historiaa 1890-luvulta 1980-luvulle. Näyttely oli esillä Helsingin kaupungin taidemuseon tiloissa Meilahdessa ja jatkoi sen jälkeen kiertävänä näyttelynä 1990-luvulle asti. 

Architectan 80-vuotisjuhlavuonna 2022 Suomen arkkitehtuurimuseossa avautui Eläköön Wivi Lönn! -näyttely, joka esittelee Architectan toimintahistoriaa ja Wivi Lönnin elämäntyötä.

## Lähteet

## Aiheesta muualla
* Architecta Suomen Naisarkkitehtien Yhdistyksen kotisivut
Märännyksenjärvi

**Märännyksenjärvi** (myös *Märändysjärvi*, ) on Suunujoen vesistöön kuuluva järvi Karjalan tasavallan Kontupohjan piirin Petrovskin kunnassa Venäjällä. Sen pinta-ala on 6,6 neliökilometriä ja valuma-alueen laajuus 238 neliökilometriä.

Märännyksenjärveen virtaa Salmijoki. Se laskee Nurmisenjoen kautta Lintujärveen. Järven kalalajeja ovat muikku, hauki, särki, salakka, lahna, säyne, ahven ja kiiski.

Järven kaakkoisrannalla on sijainnut Märändyksen kylä.

## Lähteet
Jalkapallon maailmanmestaruuskilpailut 2022 – Lohko B

**Jalkapallon maailmanmestaruuskilpailujen 2022 B-lohkon** ottelut pelataan 21.–29. marraskuuta 2022. Lohkossa pelaavat Englanti, Iran, Yhdysvallat ja Wales

## Joukkueet

## Sijoitukset

## Ottelut
:*Kaikki ajat paikallista aikaa, AST ([[UTC+3]]).*

### Englanti vs. Iran


### Yhdysvallat vs. Wales


### Wales vs. Iran


### Englanti vs. Yhdysvallat


### Wales vs. Englanti


### Iran vs. Yhdysvallat


## Lähteet

## Aiheesta muualla
* Virallinen sivusto 
* Viralliset otteluraportit
Armas Pohjola

**Armas Johan Pohjola** (3. maaliskuuta 1912 Pyhtää – 13. lokakuuta 1997 Forssa) oli suomalainen metsänhoitaja ja yritysjohtaja, joka sai metsäneuvoksen arvonimen.

Pohjolan vanhemmat olivat maanviljelijä Juho Pohjola, aiemmin Vanhala, ja emäntä Amanda Daniels ja puoliso vuodesta 1941 Toini Sylvia Suonio. Pohjola tuli ylioppilaaksi Loviisassa vuonna 1932 ja valmistui metsänhoitajaksi Helsingin yliopistosta vuonna 1936. Työskenneltyään ensin Thomén Metsätoimistossa hän siirtyi vuonna 1938 metsäosaston johtajaksi Finlayson-Forssan palvelukseen, missä tehtävässä hän oli koko työuransa, vuoteen 1977 asti. Pohjola osallistui sekä talvisotaan että jatkosotaan ja oli sotilasarvoltaan reservin majuri (1968). Kokoomuksen kunnallispoliitikkona Pohjola oli Forssan kauppalan- ja kaupunginvaltuuston sekä -hallitusten pitkäaikainen jäsen ja toimi myös valtuuston varapuheenjohtajana.  Hänellä oli myös useita oman alansa sekä maanpuolustustyön ja muita luottamustehtäviä. Ansioistaan sotaveteraanityössä Pohjola sai ensimmäisenä Suomen Sotaveteraaniliiton ansioristin vuonna 1985. Metsäneuvoksen arvonimen hän sai vuonna 1975. 

## Lähteet
Armi Harva

**Armi Eina Irmeli Harva** (o.s. **Seppola**; 7. marraskuuta 1922 Turku – 24. tammikuuta 2018) oli suomalainen arkkitehti. Hän valmistui arkkitehdiksi Teknillisestä korkeakoulusta vuonna 1948. Harva aloitti työuransa Turun kaupungin talorakennusosastolla ja siirtyi myöhemmin työskentelemään Helsingin kaupungin asemakaavaosastolla. Armi Harva toimi aktiivisesti naisarkkitehtien yhdistys Architectassa muun muassa sen sihteerinä ja puheenjohtajana.

## Lähteet